b'\n_START_ARTICLE_\nDekompozicija\n_START_PARAGRAPH_\nDekompozicija oziroma mineralizacija je razkroj mrtvih organskih snovi v enostavne anorganske spojine. Do razkroja teh mrtvih organskih snovi pride predvsem zaradi delovanja mikroorganizmov (razkrojevalcev, reducentov). Pri tem se sprostijo mineralne snovi, ki se v praksi uporabljajo kot rastlinsko gnojilo._NEWLINE_Torej, dekompozicija poteka ob sodelovanju \xc5\xa1tevilnih mikroorganizmov, ne glede na to ali je prisoten kisik. \xc4\x8ce je kisik prisoten, potem organske snovi oksidirajo. Kon\xc4\x8dni produkti oksidacije pa so predvsem fosfati, nitrati in sulfati. \xc4\x8ce pa v okolju ni kisika, potem potekajo procesi redukcije. Pri tem nastanejo razli\xc4\x8dni kon\xc4\x8dni produkti. Kon\xc4\x8dni produkti redukcije so predvsem amonijak, organske kisline in strupen \xc5\xbeveplovodik.'